**HALLITUKSEN KOKOUS 2017-14  
PÖYTÄKIRJA**

**Aika: 2.10.2017 kello 17.00  
Paikka: Koppi, Sofianlehdonkatu 5 B, Helsinki**

**LÄSNÄ, hallitus 2017:**

* Hanna Kokko, puheenjohtaja
* Sonja Tervala, varapuheenjohtaja
* Henna Topra

Krista Raitio

* Julia Helle
* Sara Suni, ESTE
* Niina Hänninen
* Tanja Kosonen

——————————————————————————————————————————————

1. **Kokouksen avaaminen**

ESITYS: Puheenjohtaja avaa kokouksen.

PÄÄTÖS: Puheenjohtaja Kokko avaa kokouksen ajassa 17.06.

1. **Kokouksen laillisuuden ja päätösvaltaisuuden toteaminen**

ESITYS: Todetaan kokous lailliseksi ja päätösvaltaiseksi.

PÄÄTÖS: Todetaan kokous lailliseksi ja päätösvaltaiseksi.

1. **Kokouksen järjestäytyminen**
   1. **Todetaan läsnäolijat**
   2. **Myönnetään puhe- ja läsnäolo-oikeus kokoukseen kutsutuille**
   3. **Valitaan kokoukselle sihteeri**

PÄÄTÖS: Sihteerinä toimii Topra.

* 1. **Valitaan kokoukselle kaksi (2) pöytäkirjantarkastajaa ja ääntenlaskijaa**

PÄÄTÖS: Pöytäkirjantarkastajina ja ääntenlaskijoina toimivat Helle ja Raitio.

1. **Esityslistan hyväksyminen**

ESITYS: Hyväksytään esityslista kokouksen työjärjestykseksi.  
PÄÄTÖS: Lisätään kohta 15. Syyskokous. Hyväksytään esityslista muutoksineen kokouksen työjärjestykseksi.

1. **Ilmoitusasiat**

ESITYS: Merkitään mahdolliset ilmoitusasiat tiedoksi.

PÄÄTÖS: Ei ilmoitusasioita.

1. **Sektoriasiat**

ESITYS: Käydään läpi sektoriasiat.

PÄÄTÖS: Edunvalvonta: Tutkintovastaavien tapaaminen 25.10. klo 9.00, Raitio ja Topra edustavat Soffaa.

Puheenjohtajisto: Pj-jaosto 18.9. jossa keskusteltiin opku6:sta, joka on kuuden opiskelijakunnan yhteinen jäsenrekisteri ja verkkokauppahanke. Keskusteltu myös opiskelijayhdistysten fuusioitumisesta ja miten kampusmuuttoihin on valmistauduttu eri toimipisteillä.

Tutor: Tutorhaastattelut on aloitettu. Hakijoita on vertais- ja vastuututoriksi, mutta ei yhtään vaihtaritutorhakijaa. Seuraava tutorjaosto 3.10.2017.

Tapahtuma: Meet & Greet sujui hyvin. Osallistujia tapahtumassa oli neljä Soffa ry:n edustajien lisäksi. Osallistujat toivoivat lisää vastaavia tapahtumia. Tursajaiset sujuivat hyvin. Rasti oli ollut mielekäs osallistujille, joka oli sosiaalialan näytelmän tekeminen.

Liikunta: MetroSport -tapahtuma sujui hyvin ja osallistujia Soffan ständillä oli ollut mukavasti.

1. **Talous**

ESITYS: Taloudenhoitaja Kosonen kertoo yhdistyksen tilin tilanteen. Käydään läpi hyväksyttävät kuitit.  
PÄÄTÖS: Tilillä on rahaa 5058,07€. Kuitit hyväksytty.

1. **SOTE-sitsit 30.11.**

ESITYS: Käydään läpi SOTE-sitsien järjestelyiden tilanne.

PÄÄTÖS: Käyty keskustelua toisten opyjen kanssa tapahtumasta. Sitsit ovat 30.11.2017 Bulevardin juhlasalissa. Mietitty eri vaihtoehtoja tarjoilujen hoitamiseen ja pyydetty tarjousta MetkaCafelta. Red bull ilmoittanut, että ovat kiinnostuneita sponsoroimaan, mikäli saavat tapahtumasta kuvia. Toastmasterina toimivat Santtu TXO:lta ja joku insinööri. Liput tapahtumaan myydään Bailataan.fi kautta. Tapahtumassa on paikkoja noin 20 hlö/opy. Budjetoidaan tapahtumaan 300€.

1. **Drink or Treat**

ESITYS: Käydään läpi Drink or Treat-bileiden järjestelyiden tilanne.

PÄÄTÖS: Järjestelyt on Soffan kohdalta kunnossa. Tapahtuma on tehty Facebookkiin ja on aloitettu kauhutarinakilpailu Facebookissa. DTM:n kanssa sopimusta mm. juomien hinnoista ja juomalistasta hiotaan yhä. Haalarimerkit on tilattu. Tapahtumaa voi mennä koristelemaan klo 18.30 DTM:n tapahtumapäivänä. Koristelut hankitaan Punanaamiosta. Pukukilpailun juontaa Soffalta Suni ja Demonilta Hanna-Sofia.

1. **Haalarit**

ESITYS: Käydään läpi haalaritilauksen tilanne ja aikataulu, sekä lopullinen sponsorilista.

PÄÄTÖS: Haalarit on tilattu torstaina 28.9.2017. Toimitusaika on viisi viikkoa. Hänninen kysynyt mahdollisuutta nopeampaan toimitusaikaan. Haalareita sponsoroi Talentia 200€, Rinnekotisäätiö 200€, Touhula 500€, Tehy 400€ ja Metka 72€. Touhula haluaa valmiista haalareista kuvia markkinointiimille. 60 kpl haalareita maksaa 1800€ + logojen painatukset yhteensä 432€ (1,20€ per logo ja logoja 6kpl per haalari) + rahti 35€. Haalarit maksavat siis kaiken kaikkiaan 2267€. Sponsorivähennysten jälkeen 895€. Haalarit myydään 40€/kpl. Haalareita ei myydä eikä varata ennakkoon.

1. **Tutorvirkistys**

ESITYS: Tutorvastaavat kertovat hallitukselle avoimen tutorvirkistyksen ajankohdan. Tutorvastaava Hänninen kertoo ideastaan palkita erityisen hyvin menestyneitä tutoreita, keskustellaan ideasta ja tarvittaessa budjetoidaan palkinto/palkinnot.

PÄÄTÖS: Tutorsauna järjestetään 23.10.2017 klo 17.00 alkaen Talentian yhteydessä olevissa saunatiloissa. Päätettiin palkita yksi tutori, joka on tehnyt ilmiömäistä työtä tutorina ja lisännyt toiminnallaan yhteisöllisyyttä ja mahdollistanut tutoroinnin jatkuvuuden. Budjetoidaan palkintoon 20€, Hänninen hankkii palkinnon.

1. **Metkan edustajistovaalit**

ESITYS: Yhteistyösopimus METKAn kanssa velvoittaa markkinoimaan edustajistovaaleja. Päätetään miten edustajistovaaleja lähdetään markkinoimaan ja sovitaan vastuuhenkilöt sekä työnjako.

PÄÄTÖS: Mikäli toimipisteeltämme lähtee vaaleihin ehdokkaita, mainostamme heitä tasapuolisesti emmekä edusta mitään tiettyä vaalirinkiä. Tervala hoitaa markkinoinnin sekä ehdokkaaksi hakuvaiheessa, että äänestysvaiheessa. Mainostetaan asiaa Facebookissa, OMAssa ja nettisivuillamme.

Tauko ajassa 18.19.

Kokous jatkuu ajassa 18.31.

1. **Joulujuhlat 2017**

ESITYS: Aletaan suunnittelemaan vuoden 2017 joulujuhlatapahtumaa. Nimetään tapahtumaa järjestämään työryhmä.

PÄÄTÖS: Joulujuhla järjestetään 4.12.2017 klo 9-13. Raitio kysyy sponsorointia joulutortuista tai mahdollista tarjousta. Tarjoillaan glögiä. Hankitaan tiivisteglögiä, jotta sen saa kuumaksi vettä keittämällä. Joulujuhlan työryhmään kuuluu Kosonen, Helle, Suni ja Raitio. Työryhmä miettii seuraavaan kokoukseen mennessä mahdollista ohjelmaa.

1. **SOTE-alojen opiskelijayhdistysten fuusioituminen**ESITYS: Kampusmuuton yhteydessä METKA on toivonut sote-alojen opiskelijayhdistysten fuusioituvan jollakin tavalla, ettei yhdistyksiä olisi enää kolmea erillistä. Käydään läpi fuusioitumisen tilannetta ja Soffa ry:n hallituksen kantaa asiaan.PÄÄTÖS: Soffa haluaa pyrkiä siihen, että kokoonnumme HIV:in, TXO:n ja Metkan edustajan kanssa yhdessä keskustelemaan tilanteesta. Olemme valmiita muodostamaan kokonaan uuden yhdistyksen ja sen kautta yhdistymään. Edunvalvontavastaavat ja puheenjohtajisto päävastuussa asian edistämiseksi.
2. **Syyskokous**

ESITYS: Päätetään syyskokouksen ajankohta ja paikka. Päätetään ketä kysytään tekniseksi puheenjohtajaksi.  
PÄÄTÖS: Syyskokous pidetään keskiviikkona 22.11.2017 klo 16.00 Megorassa. Pyydetään tekniseksi puheenjohtajaksi Lilli Laamasta. Puheenjohtaja Kokko kysyy asiaa Lilli Laamaselta. Budjetoidaan ruokiin ja juomiin 100€. Syyskokouksessa hyväksytään toimintasuunnitelma ja talousarvio ensi vuodelle, joten ne on tehtävä sitä ennen.

1. **Muut mahdollisesti esille tulevat asiat**ESITYS: Käsitellään muut mahdollisesti esille tulevat asiat.

PÄÄTÖS: Kansainvälinen viikko järjestetään viikolla 11 vuonna 2018. Kysytty Soffa ry:n mielenkiintoa osallistua toiminnan suunnitteluun sekä toteutukseen. Soffa ry on kiinnostunut yhteistyöstä.

1. **Seuraava kokous**ESITYS: Päätetään seuraavan kokouksen ajankohta.  
   PÄÄTÖS: Seuraava kokous pidetään Soffan kopilla 1.11.2017 klo 16.15.
2. **Kokouksen päättäminen**ESITYS: Puheenjohtaja päättää kokouksen.  
   PÄÄTÖS: Puheenjohtaja Kokko päättää kokouksen ajassa 19.18.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Puheenjohtaja Kokko Sihteeri Topra  
  
  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Pöytäkirjantarkastaja Helle Pöytäkirjantarkastaja Raitio